Source: http://docplayer.fi/3906420-Puutavaralajien-hintojen-viikko-ja-kuukausitilastoinnissa.html
Timestamp: 2019-08-19 21:04:41+00:00
Document Index: 18565371

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Puutavaralajien hintojen viikko- ja kuukausitilastoinnissa - PDF
Download "Puutavaralajien hintojen viikko- ja kuukausitilastoinnissa"
1 Tieteen tori Metsätieteen aikakauskirja 2/2007 Jari Viitanen ja Pekka Ollonqvist Uuden aluejaon vaikutus puumarkkinoiden hintainformaatioon Puutavaralajien hintojen viikko- ja kuukausitilastoinnissa siirryttiin Suomessa heinäkuun 2006 alusta lähtien uuteen luokitukseen, kun aiemman metsäkeskusjaottelun sijaan hintainformaatiota julkaistaan jatkossa kuudelta hinta-alueelta. Tilastointijärjestelmän muutosta perusteltiin kilpailupoliittisilla syillä sekä yksittäisten puun ostajien tietosuojaan liittyvillä tekijöillä. Uusista alueista Etelä-Suomi,, Savo-Karjala ja Kymi-Savo muodostuvat vierekkäisistä metsäkeskuksista, kun taas Pohjanmaan hinta-alueeseen kuuluu neljä maantieteellisesti osin kaukana toisistaan toimivaa metsäkeskusta (Pohjanmaan rannikko vs. Kainuu). Lapin hinta-alue vastaa entistä metsäkeskuksen toiminta-aluetta. Hintatilastot perustuvat Metsäteollisuus ry:n jäsenyrityksiltään keräämiin tietoihin ja ne kattavat yli 80 prosenttia koko maan yksityismetsien puukaupasta. Puukauppojen viikko- ja kuukausimäärät julkaistaan edelleen metsäkeskusjaottelulla. Myös metsäkeskustasoisia kantohintoja julkaistaan tulevaisuudessa, mutta ainoastaan vuositasolla ja usean kuukauden viiveellä menneestä kalenterivuodesta. Tässä katsauksessa tarkastellaan yksinkertaisten tilastollisten tunnuslukujen avulla, miten uusi hintaalueluokitus muuttaa puumarkkinoiden alueellista hinta- ja määräinformaatiota aikaisempaan metsäkeskusluokitukseen verrattuna. Tarkastelussa ovat mukana vain havupuutavaralajien kantohinnat ja toteutuneet pystykauppamäärät. Koivu on jätetty tarkastelun ulkopuolelle sen vähäisten kantarahatuloosuuksien sekä koivutukkipuun vähäisten pystykauppamäärien perusteella. Hankintakauppojen hinnanmuodostus ja Lapin hinta-alue jätetään myös tarkastelun ulkopuolelle. Puutavaralajeittain pystykauppojen määrissä eroja suuralueitten sisällä Puukaupan kokonaismäärillä arvioituna viisi uutta suuraluetta ovat samankokoisia siten, että kuukausittain niissä tehdään keskimäärin yli kuutiometrin edestä pystykauppoja (taulukko 1). Puulajikohtaisesti alueiden pystykaupat kuitenkin eroavat toisistaan. Pohjanmaalla sekä Kymi-Savon alueella mäntytukkien kauppamäärät ovat olleet keskimäärin lähes puolta suuremmat kuin muilla suuralueilla. Pohjanmaalla kuusitukkikauppa on ollut vähäisempää kuin muilla alueilla, kun taas mäntykuitukauppoja on ollut eniten. Kuusikuidun kauppamäärät suuralueilla ovat olleet keskimäärin lähes samansuuruista Savo-Karjalaa lukuun ottamatta. Minkään havupuulajin kuukausittaiset pystykauppamäärät eivät ole jääneet (Lappia lukuun ottamatta) alle kuutiometrin uusilla suuralueilla. Ilmeinen tarkoitus suuralueiden muodostamisessa onkin ollut saman suuruusluokan alueiden aikaan saaminen. Uusien hinta-alueiden kantohintatasojen kyky kuvata siihen sisältyvien metsäkeskusten yleistä hintakehitystä riippuu oleellisesti metsäkeskusten pystykauppojen puutavaralajien jakaumasta ja kauppamääristä. Suuralueen yleisen kantohintata- 1
2 Metsätieteen aikakauskirja 2/2007 Tieteen tori Taulukko 1. Pystykauppamäärien keskiarvot (1 000 m 3 ) sekä prosenttiosuus kaikista alueen kaupoista (suluissa) 1996:1 2006:6. Yhteensä Mäntytukki Kuusitukki Mäntykuitu Kuusikuitu Etelä-Suomi 402,3 62,1 (15 %) 167,8 (42 %) 61,3 (15 %) 82,8 (21 %) Etelärannikko 30,4 5,2 (17 %) 7,9 (26 %) 8,1 (26 %) 6,8 (22 %) Lounais-Suomi 158,4 33,6 (21 %) 56,7 (36 %) 28,8 (18 %) 29,5 (17 %) Häme-Uusimaa 213,6 23,3 (11 %) 103,2 (48 %) 24,4 (11 %) 46,6 (22 %) Pohjanmaa 461,4 101,4 (22 %) 95,5 (21 %) 131,3 (28 %) 76,4 (17 %) Rannikko 74,0 9,7 (13 %) 20,1 (27 %) 17,6 (24 %) 18,0 (24 %) Etelä-Pohjanmaa 163,0,9 (24 %) 40,9 (25 %) 40,8 (25 %) 25,1 (15 %) Kainuu 86,1 23,4 (27 %) 16,0 (19 %) 19,0 (22 %) 18,9 (22 %) Pohjois-Pohjanmaa 138,4 28,4 (21 %) 18,4 (13 %),8 ( %) 14,4 (10 %) 6,8 64,6 (15 %) 179,0 ( %) 54,7 (13 %) 83,7 ((20 %) 244,2,0 (16 %) 101,6 (42 %) 32,3 (13 %),6 (19 %) Pirkanmaa 172,6 25,6 (15 %) 77,4 ( %) 22,4 (13 %) 36,2 (21 %) Savo-Karjala 4,8 63,9 (14 %) 164,2 ( %) 63,5 (14 %) 105,8 (24 %) Pohjois-Savo 246,5 26,2 (11 %) 103,6 (42 %) 28,2 (11 %) 61,7 (25 %) Pohjois-Karjala 201,3,8 (19 %) 60,6 (30 %),3 (18 %) 44,3 (22 %) Kymi-Savo 468,2 109,2 (23 %) 1,8 (33 %) 72,6 (16 %) 80,3 (17 %) Etelä-Savo 292,4 69,6 (24 %) 92,9 (32 %),3 (15 %),3 (17 %) Kaakkois-Suomi 175,7,6 (23 %) 61,0 ( %) 29,3 (17 %) 31,0 (18 %) Lappi 83,4 20,5 (25 %) 6,4 (8 %),4 ( %) 7,3 (9 %) Yhteensä sisältää myös koivun pystykaupat. son voidaan ennakoida aliarvioivan sellaisen metsäkeskuksen alueen raakapuukaupan hintakehitystä, jonka alueella havutukkien suhteelliset kauppamäärät (puutavaralajien osuus) ovat suurempia kuin suuralueella keskimäärin ja päinvastoin. Metsäkeskuksittain ja puulajeittain tarkasteltuna suuralueiden sisäiset myyntimäärät ovatkin vaihdelleet. Etelä-Suomen suuralueella kuusitukin pystykaupat ovat esimerkiksi olleet keskimäärin lähes puolet Häme- Uudenmaan metsäkeskuksen kaikista pystykaupoista, kun taas etelärannikolla kuusitukki on muodostanut vain noin neljänneksen kaikista kaupoista. Erot Pohjanmaan suuralueeseen sisältyvien metsäkeskusten puumarkkinoiden koossa ovat suuria ja ostomäärien absoluuttiset ja suhteelliset kuukausittaiset vaihtelut poikkeavat toisistaan. Rannikon (Pohjanmaa) ja Etelä-Pohjanmaan metsäkeskusten alueilla kuusitukkikauppojen suhteellinen osuus on ollut suurinta Pohjanmaan suuralueen sisällä, kun taas mäntykuitupuun kaupat ovat hallinneet Pohjois- Pohjanmaan metsäkeskuksen puukauppoja. Etelä- ja Pohjois-Pohjanmaalla on tehty kummassakin keskimäärin enemmän pystykauppoja kuin Rannikon ja Kainuun metsäkeskuksen alueilla yhteensä. Puutavaralajien suhteelliset kauppajakaumat eivät merkittävästi eroa Keski-Suomen ja Kymi-Savon suuralueiden sisällä. Savo-Karjalan suuralueella Pohjois- Karjalassa on tehty suhteessa enemmän mänty- kuin kuusitukkien kauppoja, kun taas Pohjois-Savossa suhde on päinvastainen. Suuralueiden sisäisissä hintavaihteluissa eroja alueittain Uusien hinta-alueiden ja niihin sisällytettyjen metsäkeskusten keskimääräisiä kuukausittaisia hintaeroja ja niiden vaihtelua puutavaralajeittain esitetään taulukossa 2. Alueiden sisäiset hintaerot ovat olleet suurimmat Etelä-Suomessa ja Pohjanmaalla. Uudelle Etelä-Suomen hinta-alueelle laskettu mäntytukkien hintakehitys yliarvioi keskimäärin 2,55 euroa Rannikon (Helsinki) mäntytukin hintoja, kun taas Häme- Uudenmaan vastaavaa hintakehitystä luokitus aliarvioi keskimäärin 0,44 eurolla. Keskihajontojen mukaan Rannikon (Helsinki) metsäkeskuksen alueella 138
3 Tieteen tori Metsätieteen aikakauskirja 2/2007 Taulukko 2. Suuralueen ja metsäkeskusten välisten nimellisten kantohintojen ( /m 3 ) erotusten keskiarvot (Ka) ja -hajonnat (Kh), 1996:1 2006:6. Mäntytukki Kuusitukki Mäntykuitu Kuusikuitu Ka Kh Ka Kh Ka Kh Ka Kh Etelä-Suomi Etelärannikko 2,55 1, 0,82 0,78 0,67 0,89 0,86 0,74 Lounais-Suomi 0,02 0, 0,23 0, 0,94 0, 0, 0,32 Häme-Uusimaa 0,44 0,52 0,16 0,29 0,92 0, 0,22 0,25 Pohjanmaa Rannikko 1,12 0,83 0,12 0, 0,05 0,71 0,20 0, Etelä-Pohjanmaa 0,79 0,52 1,17 0, 0,18 0, 0,34 0, Kainuu 0, 0,69 1, 0,74 0,83 0,60 0,67 0,42 Pohjois-Pohjanmaa 0,44 0, 1, 1,00 0,15 0,29 1,67 0,65 0,22 0, 0,04 0,42 0,09 0,27 0,30 0,24 Pirkanmaa 0,42 0,59 0,11 0,61 0,13 0,46 0,38 0,31 Savo-Karjala Pohjois-Savo 0,07 0,52 0, 0,31 0,22 0,31 0,42 0,22 Pohjois-Karjala 0,07 0,36 0,79 0, 0,17 0,24 0,58 0,33 Kymi-Savo Etelä-Savo 0,02 0,18 0,07 0,23 0,18 0,17 0,09 0,18 Kaakkois-Suomi 0,05 0,33 0,09 0, 0,28 0,27 0,15 0,30 havupuiden kantohintavaihtelut ovat selvästi olleet suurempia kuin Lounais-Suomen ja Häme-Uusimaan toimialueilla. Rannikon (Helsinki) pienet kauppamäärät selittänevät osaltaan suurta hintojen vaihtelua. Tarkastelut Pohjanmaan suuralueen sisällä osoittavat, että suuraluetason puutavaralajien laskennalliset keskimääräiset kantohinnat kuvaavat epätarkasti metsäkeskusten hintoja. Mäntytukin hintoja suuraluetaso yliarvioi Etelä-Pohjanmaata lukuun ottamatta, missä hinnat ovat olleet keskimäärin 79 senttiä korkeampia kuin suuraluetasolla. Suuraluetason hinta pystyy kohtuudella kuvaamaan vain Rannikon (Pohjanmaa) kuusitukin ja mäntykuidun sekä Pohjois-Pohjanmaan mäntykuidun keskimääräisiä hintoja. Kuusikuidun alueittaista hintakehitystä suuralueluokitus kuvaa huonosti. Keskihajontojen perusteella alueen sisäinen hintavaihtelu on kuitenkin selvästi tasaisempaa kuin Etelä-Suomessa, vaikka puutavaralajeittain eroja onkin havaittavissa. Keski-Suomessa, Savo-Karjalassa ja Kymi-Savossa alueiden pienestä sisäisestä hintavaihtelusta johtuen uusi suuralueluokitus kuvaa melko hyvin metsäkeskusten keskimääräisiä hintoja. Ainoastaan Savo-Karjalassa kuusitukin ja -kuidun hinnoissa on selkeitä eroja alueen sisällä. Mäntytukin kantohinnoissa eroja Pohjanmaan ja Etelä-Suomen suuralueiden sisällä Keskimääräisten hintojen ja niiden vaihteluiden lisäksi on olennaista tarkastella, ovatko suuraluetason hinnat systemaattisesti ajallisesti ali- tai yliarvioineet alueen sisäisiä metsäkeskusten hintoja. Kuvassa 1 esitetään mäntytukin nimellisten kantohintojen kehitystä viidellä suuralueella sekä niihin sisällytetyissä metsäkeskuksissa. Rannikon metsäkeskuksen hintataso on systemaattisesti ollut alempi kuin Etelä- Suomen suuralueelle laskettu hinta. Mäntytukin hinta Häme-Uudenmaan metsäkeskuksessa puolestaan on muutamaa yksittäistä poikkeusta lukuun ottamatta ollut Etelä-Suomen suuralueen hintaa korkeammalla. Lounais-Suomessa mäntytukin kantohinnat ovat vaihdelleet siten, että eri ajanjaksoilla suuraluetason hintakehitys on joko yli- tai aliarvioinut Lounais-Suomen hintakehitystä. 1
4 Metsätieteen aikakauskirja 2/2007 Tieteen tori Etelä-Suomi Pohjanmaa Etelä-Suomi (suuralue) Lounais-Suomi Etelärannikko Häme-Uusimaa Pohjanmaa (suuralue) Etelä-Pohjanmaa Pohjois-Pohjanmaa Rannikko Kainuu Savo-Karjala (suuralue) Pirkanmaa Savo-Karjala (suuralue) Pohjois-Karjala Pohjois-Savo Kymi-Savo Kymi-Savo (suuralue) Etelä-Savo Kaakkois-Suomi Kuva 1. Mäntytukkien nimelliset kantohinnat suuralueittain sekä niihin sisällytettyjen metsäkeskusten osalta, 1996:1 2006:6. 140
5 Tieteen tori Metsätieteen aikakauskirja 2/2007 Taulukko 3. Suuralueen systemaattinen ali- tai yliarvio metsäkeskusten nimellisten kantohintojen ( /m 3 ) kehityksestä, 1996:1 2006:6 Mäntytukki Kuusitukki Mäntykuitu Kuusikuitu Etelä-Suomi Etelärannikko Yliarvioi Yliarvioi Yliarvioi Lounais-Suomi Aliarvioi Aliarvioi Häme-Uusimaa Aliarvioi Aliarvioi Yliarvioi Pohjanmaa Rannikko Yliarvioi Etelä-Pohjanmaa Aliarvioi Aliarvioi Kainuu Yliarvioi Yliarvioi Aliarvioi Pohjois-Pohjanmaa Yliarvioi Aliarvioi Yliarvioi Yliarvioi Pirkanmaa Aliarvioi Savo-Karjala Pohjois-Savo Aliarvioi Aliarvioi Pohjois-Karjala Yliarvioi Yliarvioi Kymi-Savo Etelä-Savo Aliarvioi Kaakkois-Suomi Yliarvioi Pohjanmaan suuralueen osalta tehdyt tarkastelut osoittavat, että suuralueelle lasketut nimelliset mäntytukin kantohinnat ovat systemaattisesti aliarvioineet Etelä-Pohjanmaan metsäkeskuksen ja yliarvioineet Rannikon (Pohjanmaa) metsäkeskuksen hintoja. Kainuun ja Pohjois-Pohjanmaan osalta tällaista systematiikkaa ei ole, vaan hinnat ovat vaihdelleet suuralueen hinnan molemmin puolin. Mäntytukin kantohinnat Keski-Suomen, Savo-Karjalan ja Kymi-Savon suuralueilla eivät ole olleet systemaattisia ali- tai yliarvioita alueisiin kuuluvien metsäkeskusten kantohinnoista, vaan hintaero suuralueen ja metsäkeskuksen välillä on riippunut tarkasteluajanjaksosta. Suuraluetasoille laskettujen hintojen systemaattiset yli- tai aliarviot metsäkeskuksiin verrattuna ovat havupuutavaralajikohtaisia (taulukko 3). Etelä-Suomen suuralueelle tehdyt tarkastelut osoittavat, että kuusitukin suuraluetason hinta on systemaattisesti yliarvioinut Rannikon (Helsinki) ja aliarvioinut Häme-Uudenmaan hintakehitystä. Mäntykuidun suuraluehinta on puolestaan aliarvioinut Lounais- Suomen ja yliarvioinut Häme-Uudenmaan hintoja. Kuusikuidun suuraluehinta taas on systemaattisesti aliarvioinut Lounais-Suomea ja yliarvioinut Rannikkoa (Helsinki). Useimmissa tapauksissa suuralueiden puulajeittaiset hintakehitykset eivät kuitenkaan ole systemaattisesti ali- tai yliarvioineet alueen metsäkeskusten hintoja, vaan hintaerot ovat vaihdelleet tarkasteluajanjakson mukaan. Etelä-Suomen ja Pohjanmaan suuralueiden hintainformaatiossa eniten sisäistä vaihtelua Johtopäätös tässä raportoiduista tarkasteluista on, että suuralueisiin liitettyjen metsäkeskusten toimialueiden puumarkkinat poikkeavat eniten toisistaan Etelä-Suomen ja Pohjanmaan suuralueilla. Päätelmää tukevat havaitut erot sekä toteutuneissa pystykauppamäärissä että puulajikohtaisissa hintakehityksissä. Suuralueen hintakeskiarvojen epätarkkuus on selkeä erityisesti Etelä-Suomen ja Pohjanmaan suuralueiden ja niihin sisällytettyjen metsäkeskusten alueiden välillä. Näillä suuralueilla yleisen kantohintatason sekä yksittäisten puutavaralajien hintojen kehitys kuvaa epätarkasti metsäkeskusten toimialueiden todellista kehitystä, markkinoita ja puukaupan kilpailuoloja. Hintainformaation epätarkkuus on vä- 1
6 Metsätieteen aikakauskirja 2/2007 Tieteen tori hemmän systemaattista muilla suuralueilla, Kymi- Savossa, Keski-Suomessa ja Savo-Karjalassa, vaikka eroja yksittäisten havupuutavaralajien välillä voitiin havaita. Lopuksi Raakapuun alueellista ja paikkakuntakohtaista hinnanmuodostusta voidaan selittää muun muassa raakapuuta käyttävien tuotantolaitosten sijaintiin, alueella puuta ostavien yritysten kilpailuun sekä raakapuun keskimääräiseen laatuun perustuvilla tekijöillä. Osa näistä tekijöistä on rakenteellisia, kun taas osaltaan kyse on määräaikaisista eroista. Tilastoinnin uusi hinta-aluerakenne ja siitä johtuvat suurimmillaan usean euron erot yksittäisen metsäkeskuksen alueen kantohintatason ja uuden suuralueen hinnan välillä vaikeuttavat informaation käyttöä sekä yksittäisen puunostajan että metsänomistajan kannalta. On kuitenkin muistettava, että myös aiempi metsäkeskuskohtainen hintaluokitus kuvasi alueiden keskihintoja ja yksittäiset kaupat määräytyvät aina leimikkokohtaisesti. Hintainformaation käytön tueksi tarvitaankin entistä enemmän tietoa paikallisista puumarkkinoista. Toisaalta uuteen hinta-aluejakoon siirtymistä tukevat sekä tietosuojaan liittyvät tekijät että suuriin kokonaisvolyymeihin sisältyvät, tilapäisiä muutoksia vaimentavat vaikutukset. Puukaupan uusien hinta-alueiden suhteellinen samankokoisuus parantaa myös alueiden välillä tehtäviä vertailuja. Suuri osa metsänomistajien keskimääräisen leimikon tuloista muodostuu havutukkipuutavaralajien kertymästä, jolloin puunmyyntihalukkuus on enemmän seurausta havutukkien kantohintatasoista ja kehityksestä kuin yleisestä kantohintakehityksestä. Yleistetyllä tasolla on kuitenkin vaikea kuvata alueiden eri osien kantohintojen kehityseroja, mikäli alueiden raakapuumarkkinoiden rakenteet ovat toisistaan poikkeavia. Tämä voi johtaa muutoksiin myös puunmyyntikäyttäytymisessä. Kiitokset Kirjoittajat kiittävät Martti Aarnetta ja Mika Mustosta hyödyllisistä kommenteista ja käsikirjoituksen muutosehdotuksista. n YTT Jari Viitanen, Metsäntutkimuslaitos, Joensuu; KTT, professori Pekka Ollonqvist, Metsäntutkimuslaitos, Joensuu. Sähköposti 142